ਹੈਰੀ ਪੌਟਰ ਐਂਡ ਦ ਗੌਬਲੈਟ ਔਫ਼ ਫ਼ਾਇਰ

ਹੈਰੀ ਪੌਟਰ ਐਂਡ ਦ ਗੌਬਲੈਟ ਔਫ਼ ਫ਼ਾਇਰ () ਜੇ. ਕੇ. ਰਾਓਲਿੰਗ ਦੁਆਰਾ ਅੰਗਰੇਜ਼ੀ ਵਿੱਚ ਲਿਖੀ ਗਈ ਹੈਰੀ ਪੌਟਰ ਲੜੀ ਵਿੱਚ ਚੌਥਾ ਨਾਵਲ ਹੈ। ਇਸ ਨਾਵਲ ਵਿੱਚ ਹੈਰੀ ਪੌਟਰ ਅਤੇ ਹੋਰ ਪਾਤਰ ਹੌਗਵਰਟਜ਼ ਵਿੱਚ ਵਾਪਸ ਆਉਂਦੇ ਹਨ ਅਤੇ ਨਵੇਂ ਰੁਮਾਂਚਿਕ ਕਾਰਨਾਮਿਆਂ ਦਾ ਸਾਹਮਣਾ ਕਰਦੇ ਹਨ। ਇਸ ਨਾਵਲ ਉੱਪਰ ਇਸੇ ਨਾਮ ਦੀ ਫ਼ਿਲਮ ਵੀ ਬਣਾਈ ਜਾ ਚੁੱਕੀ ਹੈ ਅਤੇ ਇਸ ਨਾਵਲ ਦਾ ਹਿੰਦੀ ਵਿੱਚ ਅਨੁਵਾਦ ਵੀ ਉਪਲਬਧ ਹੈ।

ਇਸ ਕਿਤਾਬ ਨੂੰ ਇੰਗਲੈਂਡ ਵਿੱਚ ਬਲੂਮਸਬਰੀ ਪਬਲਿਸ਼ਿੰਗ ਕੰਪਨੀ ਵੱਲੋਂ ਅਤੇ ਅਮਰੀਕਾ ਵਿੱਚ ਸਕੋਲਾਸਟਿਕ ਕਾਰਪੋਰੇਸ਼ਨ ਵੱਲੋਂ ਛਾਪਿਆ ਗਿਆ ਸੀ। ਇਹਨਾਂ ਦੋਵਾਂ ਦੇਸ਼ਾਂ ਵਿੱਚ ਇਸਦੀ ਰਿਲੀਜ਼ ਮਿਤੀ 8 ਜੁਲਾਈ, 2000 ਨੂੰ ਕੀਤਾ ਗਿਆ ਸੀ। ਇਸ ਨਾਵਲ ਨੂੰ ਹਿਊਗੋ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ, ਅਤੇ ਹੈਰੀ ਪੌਟਰ ਲੜੀ ਵਿੱਚ ਇਹ ਇੱਕੋ-ਇੱਕ ਨਾਵਲ ਹੈ ਜਿਸਨੂੰ ਇਹ ਸਨਮਾਨ ਮਿਲਿਆ ਹੈ। ਇਸ ਨਾਵਲ ਉੱਪਰ ਇਸੇ ਨਾਮ ਦੀ ਫ਼ਿਲਮ 18 ਨਵੰਬਰ, 2005 ਨੂੰ ਰਿਲੀਜ਼ ਕੀਤੀ ਗਈ ਸੀ। ਇਸ ਤੋਂ ਇਲਾਵਾ ਇਸੇ ਨਾਮ ਦੀ ਇੱਕ ਵੀਡੀਓ ਗੇਮ ਵੀ ਬਣੀ ਹੈ।

 ਨਾਵਲ 
ਨਾਵਲ ਦੀ ਇਸ ਚੌਥੀ ਕੜੀ ਵਿੱਚ ਹੈਰੀ ਨੂੰ ਹੌਗਵਰਟਜ਼ ਵਿੱਚ ਜਬਰਨ ਤਿੰਨ ਜਾਦੂਗਰ ਪ੍ਰਤਿਯੋਗਿਤਾ ਵਿੱਚ ਹਿੱਸਾ ਲੈਣਾ ਪੈਂਦਾ ਹੈ ਜਿਸਦੇ ਤਿੰਨ ਹਿੱਸੇ ਹਨ ਅਤੇ ਜਿਸ ਵਿੱਚ ਤਿੰਨ ਜਾਦੂ-ਵਿਦਿਆਲੇ ਭਾਗ ਲੈਂਦੇ ਹਨ। ਪਹਿਲੇ ਹਿੱਸੇ ਵਿੱਚ ਹੈਰੀ ਡ੍ਰੈਗਨ ਨਾਲ ਲੜਦਾ ਹੈ, ਦੂਜੇ ਹਿੱਸੇ ਵਿੱਚ ਝੀਲ ਦੇ ਪਾਣੀ ਦੇ ਹੇਠਾਂ ਸੰਘਰਸ਼ ਕਰਦਾ ਹੈ ਅਤੇ ਤੀਜੇ ਹਿੱਸੇ ਵਿੱਚ ਉਸਨੂੰ ਇੱਕ ਭੁੱਲ-ਭੁਲੱਈਆ ਵਿੱਚੋਂ ਟਰਾਫ਼ੀ ਲੱਭ ਕੇ ਲਿਆਉਣੀ ਹੁੰਦੀ ਹੈ। ਜਦੋਂ ਉਹ ਅਤੇ ਇੱਕ ਹੋਰ ਖਿਡਾਰੀ (ਸੈਡਰਿਕ ਡਿਗਰੀ) ਉਸ ਟਰਾਫ਼ੀ ਨੂੰ ਹੱਥ ਲਾਉਂਦੇ ਹੀ ਉਹ ਲੌਰਡ ਵੌਲਡੇਮੌਰਟ ਕੋਲ ਪਹੁੰਚ ਜਾਂਦੇ ਹਨ, ਜਿੱਥੇ ਵਰਮਟੇਲ ਸੈਡਰਿਕ ਦਾ ਕਤਲ ਕਰ ਦਿੰਦਾ ਹੈ ਅਤੇ ਹੈਰੀ ਦੇ ਖ਼ੂਨ ਦੀ ਮਦਦ ਨਾਲ ਉਹ ਲੌਰਡ ਵੌਲਡੇਮੌਰਟ ਨੂੰ ਜਿਸਮੋ-ਜਾਨ ਸਮੇਤ ਜ਼ਿੰਦਾ ਕਰ ਦਿੰਦਾ ਹੈ। ਪਰ ਹੈਰੀ ਵੌਲਡੇਮੌਰਟ ਦੀ ਪਕੜ ਤੋਂ ਇਸ ਵਾਰ ਵੀ ਬਚ ਨਿਕਲਦਾ ਹੈ। ਵੌਲਡੇਮੌਰਟ ਦੇ ਜ਼ਿੰਦਾ ਹੋ ਕੇ ਵਾਪਸ ਆਉਣ ਦੀ ਖ਼ਬਰ ਨੂੰ ਜਾਦੂਮੰਤਰੀ ਕੌਰਨੀਲੀਅਸ ਫ਼ਜ ਝੂਠ ਕਰਾਰ ਦਿੰਦਾ ਹੈ।

 ਫ਼ਿਲਮ 

ਹੈਰੀ ਪੌਟਰ ਐਂਡ ਦ ਗੌਬਲੈਟ ਔਫ਼ ਫ਼ਾਇਰ (ਫ਼ਿਲਮ) (ਹਿੰਦੀ ਡਬ: हैरी पॉटर और आग का प्याला) ਨਾਮ ਦੀ ਹਾਲੀਵੁੱਡ ਫ਼ਿਲਮ, ਜਿਹੜੀ ਇਸੇ ਨਾਵਲ ਤੇ ਅਧਾਰਿਤ ਸੀ, ਇੱਕ ਸੂਪਰਹਿੱਟ ਫ਼ਿਲਮ ਸਾਬਿਤ ਹੋਈ। ਹੈਰੀ ਪੌਟਰ ਦਾ ਕਿਰਦਾਰ ਪਿਛਲੀ ਫ਼ਿਲਮ ਵਾਂਗ ਹੀ ਡੇਨੀਅਲ ਰੈੱਡਕਲਿਫ ਨੇ ਨਿਭਾਇਆ ਸੀ, ਹਰਮਾਈਨੀ ਦਾ ਕਿਰਦਾਰ ਐਮਾ ਵਾਟਸਨ ਨੇ ਅਤੇ ਰੌਨ ਵੀਜ਼ਲੀ ਦਾ ਰੂਪਰਟ ਗਰਿੰਟ ਨੇ ਨਿਭਾਇਆ ਸੀ। ਇਸ ਫ਼ਿਲਮ ਦੀ ਵੰਡ ਵਾਰਨਰ ਬ੍ਰਦਰਜ਼ ਨੇ ਕੀਤੀ ਸੀ। ਭਾਰਤ ਵਿੱਚ ਇਸ ਫ਼ਿਲਮ ਨੂੰ ਸਾਰੇਗਾਮਾ ਦੁਆਰਾ ਰਿਲੀਜ਼ ਕੀਤਾ ਗਿਆ ਸੀ।

ਵਿਕਾਸ
ਹੈਰੀ ਪੌਟਰ ਐਂਡ ਦ ਗੌਬਲੈਟ ਔਫ਼ ਫ਼ਾਇਰ ਹੈਰੀ ਪੌਟਰ ਫ਼ਿਲਮ ਲੜੀ ਦੀ ਚੌਥੀ ਕਿਤਾਬ ਸੀ। ਪਹਿਲੀ ਕਿਤਾਬ, ਹੈਰੀ ਪੌਟਰ ਐਂਡ ਦ ਫ਼ਿਲੌਸਫ਼ਰਜ਼ ਸਟੋਨ ਨੂੰ ਬਲੂਮਸਬਰੀ ਬੂਕਸ ਦੁਆਰਾ 26 ਜੂਨ 1997 ਨੂੰ ਪ੍ਰਕਾਸ਼ਿਤ ਕੀਤਾ ਗਿਆ ਸੀ। ਦੂਜੀ ਕਿਤਾਬ ਹੈਰੀ ਪੌਟਰ ਐਂਡ ਦ ਚੇਂਬਰ ਔਫ਼ ਸੀਕਰੇਟਸ ਨੂੰ 2 ਜੁਲਾਈ, 1998 ਨੂੰ ਅਤੇ ਤੀਜੀ ਕਿਤਾਬ ਹੈਰੀ ਪੌਟਰ ਐਂਡ ਦ ਪਰਿਜ਼ਨਰ ਔਫ਼ ਅਜ਼ਕਾਬਾਨ ਨੂੰ 8 ਜੁਲਾਈ, 1999 ਨੂੰ ਰਿਲੀਜ਼ ਕੀਤਾ ਗਿਆ ਸੀ। ਗੌਬਲੈਟ ਔਫ਼ ਫ਼ਾਇਰ ਇਹਨਾਂ ਤਿੰਨਾਂ ਵਿੱਚੋਂ ਸਭ ਤੋਂ ਲੰਮਾ ਸੀ। ਇਸ ਨਾਵਲ ਦੀਆਂ ਪਹਿਲੀ ਵਾਰ ਵਿੱਚ ਹੀ 3.9 ਮਿਲੀਅਨ ਕਾਪੀਆਂ ਵਿਕ ਗਈਆਂ ਸਨ। ਤਿੰਨ ਮਿਲੀਅਨ ਕਾਪੀਆਂ ਸਿਰਫ਼ ਅਮਰੀਕਾ ਵਿੱਚ ਹੀ ਪਹਿਲੇ ਹਫ਼ਤੇ ਵਿੱਚ ਹੀ ਵਿਕ ਗਈਆਂ ਸਨ। 

ਹਵਾਲੇ

ਸ਼੍ਰੇਣੀ:ਹੈਰੀ ਪੌਟਰ ਨਾਵਲ
ਸ਼੍ਰੇਣੀ:ਸਾਹਿਤ